ÅRSMELDING FOR 2019

TRONDRUDMARKA VELFORENING

Styret i Trondrudmarka Velforening har i perioden bestått av: Øyvind Roger Hansen (formann), Jan Olav Solberg (kasserer), Borger Warlo (styremedlem). Styret har hatt kommunikasjon i form av telefonsamtaler og mailutveksling.

Helge Holm har preparert skiløypene i 2019. Det er mottatt mange gode tilbakemeldinger. Kart som viser skiløyper som prepareres i regi av Trondrudmarka velforening er publisert på [www.nesbyen.info](http://www.nesbyen.info). Oppdatert informasjon om løypekjøring publiseres på [www.skisporet.no](http://www.skisporet.no).

Påskeskirennet ble denne gangen arrangert av Anne Marit Bærug, Kjell Roar Ødeværp, Tore Ness, Tone og Ola Berntsen. Antall deltakere var ca. 100. Premier ble delt ut av Ole Jakob B. Ness, Louise og William Holm Høva. Nystølkroken Kafe bidro som vanlig med gjennomføring. Det var sen påske i 2019 - men gode forhold.

Det har i løpet av sommeren blitt satt opp skilt i flere stikryss og utført ettersyn av merking langs skiløyper. Staur og skilt ble båret inn og montert. Det ble mottatt mange hyggelige tilbakemeldinger fra turgåere under arbeidet. Merkede stier og løyper er registrert i kartverkets database.

Det er inngått ny avtale med Maxbo. Medlemmer av Trondrudmarka Velforening kan handle i alle Maxbo butikker med 0-27% rabatt på hyllepris avhengig av vare. Trondrudmarka Velforening får tilbakeført 5% av alle kjøp.

Det er innbetalt vel-avgift fra 294 hytter - av 370 hytter - noe som gir en betalingsgrad på 79%. Betalingsgraden i 2018 var 81%. Trondrudmarka Velforening har fått økonomisk støtte fra Nes kommune for preparering av Hallingdalsløypa. Tildelt støtte er kr 21.768,- for vintersesongen 2019/2020.

Regnskapet viser et overskudd på kr 101.889,-

Asker, 20. januar 2020

Jan Olav Solberg Øyvind Roger Hansen Borger Warlo  
 Kasserer Formann Styremedlem